Spin (propaganda)

**Spin** (od engleske riječi *vrtjeti*) i **spin doktor** su nove pomodne riječi u sferi politike, koje su se udomaćile u medijima posljednih godina. To je izvorno izraz iz kriketa koji je postao popularan po uredima koji se zovu - Odnosi s javnošću, zapravo se radi o jednoj formi propagande, kojom se nastoji izmanipulirati javnost i prikazati neke osobe, događaje ili proizvode boljim nego što stvarno jesu.

Kako uobičajeno nikad nema gotovo ništa novog pod kapom nebeskom, - tako bi se i *spin* dalo prevesti na agramerski kao **švindleraj**  a što je jednostavno značilo *vrtirepstvo * ili *prevarantstvo*.

*Spin* je zapravo trik kojim se istinu ne pretvori u laž (ili obrnuto), nego se činjenice toliko *zavrte* da ih se i bez iznošenja očitih laži - tada može prikazati u posve drukčijem - pozitivnom svijetlu od stvarne istine (koja je obično vrlo ružna i negativna). Ljudi koji se bave Odnosima s javnošću tvrde da postoji razlika između spina i Odnosa s javnošću u dva mala detalja. Odnosi s javnošću se temelje na afirmaciji i činjenicama, a spin na manipulaciji i trikovima.

Kako se *spinove* danas najčešće može čuti po dvoranama za konferencije raznoraznih vlada u kojima se daju izjave za štampu, te su se dvorane među novinarima već počele u šali zvati - *sobe za spin*. A brojne savjetnike koji tvore dobar dio prisutnih zovu *spin doktori*.

## Tehnike spina

Neke od metoda (tehnika) spina:

* selektivno iznošenje činjenica, odnosno iznošenje samo pozitivnih 
* davanje pomno smišljenih *off the record* izjava (iz izvora bliskih vladi) u kojima se nešto tvrdi, pa poriče, pa opet tvrdi...
* Govorenje u pogrešnom krugu (*[[circulus vitiosus]]*), u kojem se na izgled nešto razglaba, ali se istovremeno na samom početku predpostavlja nedokazana činjenica 
* Upotreba eufemizma da se nagrdi ili pak uljepša nečiji stav 
* *Prikrivanje loših vijesti*: iznošenjem neke u javnosti vrlo popularne i dugo očekivane pozitivne vijesti, ali uz istovremeno nabrajanje loših vijesti - nadajući se da će se mediji fokusirati na popularnu vijest

Američkog propagandistu *Edwarda Bernaysa* čestu zovu *Ocem spina*. On je u svojim uspomenama napisao kako se kao propagandist služio kojekavim spinovima 1920-ih da velike likerske i duhanske kompanije učini nekako društveno prihvatljivijim.

Jedna od danas vrlo popularnih tehnika spina je iznošenje loših vijesti u javnost u trenutku kad se daju *zasjeniti* pod okriljem puno jačih vijesti. Tako se i danas citira glasnogovornicu britanske vlade Jo Moore, koja je poslala 11. septembra 2001. na dan napada na Svjetski Trgovački Centar, E-mail sa sadržajem *Sad je trenutak da izađemo u javnost sa svim onim što želimo da nestane*. Kad je to dospijelo do medija, - ona se u prvi mah uspjela izvući samo sa isprikom, ali je kasnije bila prinuđena dati ostavku, kad je ponovno htjela iskoristiti *sjenu* velikog događaja, a to je bila smrt princeze Margarete.

Spinom su se služile i Sjedinjene Američke Države na početku Rata u Iraku željevši tako prije svega preko brojnih unajmljenih firmi za Odnose s javnošću pridobiti američku javnost. Najčešća tehnika kojom su se služili je bila preuveličavanje nekih događaja u cilju dobijanja pozitivnih reakcija u javnosti.

## Spin doktori
Kao postoji *spin* tako danas postoje i specijalisti za smišljanje i izvođenje tih operacija, zvani *Spin doktori* to su najčešće dobro obrazovani ljudi iz sfere društvenih nauka (politolog, psiholog) obično savjetnik za Odnose s javnošću zadužen za stvaranje pozitivne slike u javnosti (imidža) neke osobe, stranke, tvrtke ili proizvoda.

Pri tom se služi svim dostupnim komunikacijskim metodama kojima se može utjecati na rast ili zaustavljanje pada popularnosti onog za koga radi. Jedno od zlatnih pravila tog posla je da *spin doktor* ne smije biti suviše medijski izložen, jer se onda ipak zna od kuda vjetar puše. No neki od spin doktora postali su i sami zvijezde medija, poput Alastaira Campbella, bivšeg savjetnika britanskog premijera Tonyja Blaira, Marka McKinnona, - *spin doktora* američkog predsjednika Georga W. Busha i *P.J. Mare*, bivšeg savjetnika irskog premijera Bertiea Aherna, koji se proslavio i u Hrvatskoj kao *spin doktor* bivšeg predsjednika Ive Sanadera.

## Povezano
 
* Psihološki rat
* Medijska manipulacija
* Oglašavanje
* Dezinformacija
* Propaganda
* Manipulacija

## Izvori

## Bibliografija
* Roberts, Alasdair S. (2005). "Spin Control and Freedom of Information: Lessons for the United Kingdom from Canada". Public Administration 83: 1. 

## Vanjske veze
* Tko su spin doktori sa portala Siva eminencija 
* Ahmed Salihbegović: Spin je zabavan, ali Hrvatskoj ne treba sa portala Jutarnji list 
* The spin room - oily engine of the political meat grinder (sa portala Christian Science Monitor)